ธุรกิจการค้าด้านอัญมณี และเครื่องประดับเพชรพลอยในฮ่องกง กำลังซบเซา
ฮ่องกงซึ่งเป็นศูนย์การค้าอัญมณี และเครื่องประดับเพชรพลอยของโลก กำลังซบเซาขณะนี้ เนื่องจากภาวะวิกฤติเศรษฐกิจทั่วโลก
ในการแสดงสินค้าอัญมณีและเครื่องประดับเพชรพลอยเมื่อไม่นานมานี้ ผู้ค้ารายหนึ่งกล่าวว่า จำนวนลูกค้าและการค้าลดลงครึ่งหนึ่งจากเมื่อปีก่อน โทมัส โคล ผู้อำนวยการบริษัทเอริก้า จิวเวอลี่กล่าวว่าธุรกิจเครื่องเพชรพลอยตอนนี้กำลังลำบาก เพราะเป็นสินค้าหรูหราฟุ่มเฟือยเมื่อเศรษฐกิจไม่ดี คนก็ไม่ต้องการซื้อหาของเหล่านี้ธุรกิจด้านนี้จึงกระทบกระเทือน โทมัส โคลกล่าวว่า ผู้ค้าเพชรพลอยกำลังล้มลุกคลุกคลานเพราะยังไม่แน่ว่าเศรษฐกิจในโลกจะกลับฟื้นตัวช้าเร็วแค่ไหนเขาบอกว่าตัวเขาเองผ่านมาแล้วทั้งช่วงวิกฤติทางด้านการเงินในเอเชีย เมื่อปี 2540 แลช่วงที่เกิดโรคซาส์หรือโรคระบบทางเดินหายใจร้ายแรงระบาด ในปี 2546 แต่คลื่นใต้น้ำหรือสึนามิทางเศรษฐกิจในขณะนี้มีผลกระทบกว้างไกลกว่า และถึงแม้ว่าเศรษฐกิจใหญ่ๆทั่วโลก ถูกกระทบกระเทือนต่อภาวะเศรษฐกิจซบเซาถดถอย แต่การค้าอัญมณีและเครื่องเพชรพลอยยังคงดำเนินต่อไปในขอบเขตเล็กลง รับฟังรายละเอียดเพิ่มเติมจากคุณประภัสสร อักขราสา